আজি ২ ডিচেম্বৰ দেওবাৰে অসম জাতীয়তাবাদী যুৱ-ছাত্ৰ পৰিষদ আৰু ছাত্ৰ মুক্তি সংগ্ৰাম সমিতিৰ উদ্যোগত বিতৰ্কিত 'নাগৰিকত্ব সংশোধনী বিধেয়ক,২০১৬'ৰ বিৰুদ্ধে মাৰ্ঘেৰিটাৰ লিডু কলেজ তিনিআলিৰ পৰা লিডু থানালৈ এক জোঁৰ সমদল কাৰ্যসূচী ৰূপায়ণ কৰা হয়। "যদি নাগৰিকত্ব সংশোধনী বিধেয়কখন গৃহীত হয় সমগ্ৰ অসমীয়া জাতিটো শেষ হৈ যাব। কোনো কাৰণতেই এই বিধেয়কখন গৃহীত হবলৈ দিয়া নহ'ব।" বুলি মন্তব্য কৰে অসম জাতীয়তাবাদী যুৱ-ছাত্ৰ পৰিষদৰ তিনিচুকীয়া জিলা সমিতিৰ ভাৰপ্ৰাপ্ত সম্পাদক কাঞ্চন বৰাই।
আজিৰ এই জোঁৰ সমদল কাৰ্যসূচীত প্ৰায় এক শতাধিক প্ৰতিবাদকাৰীয়ে অংশ গ্ৰহণ কৰে। পঞ্চায়ত নিৰ্বিচনৰ প্ৰাকক্ষণত অসম জাতীয়তাবাদী যুৱ-ছাত্ৰ পৰিষদ আৰু ছাত্ৰ মুক্তি সংগ্ৰাম সমিতিৰ এই প্ৰতিবাদী কাৰ্যসূচীয়ে বিশেষ প্ৰভাৱ বিস্তাৰ কৰিব বুলি ধাৰণা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
